Here is a page extracted from Wikipedia that may contain CSS, HTML, and a lot of unformatted text.

Title: Zipsers
Content: Os zipsers (en alemán Zipser, en rumano Ţipţeri, en hongaro Cipszer) son un grupo etnico de parla alemana (especificament l'alemán zipser) que se desembolicó en a rechión de Zips en l'Alta Hongría —en l'actualidat parti mas que mas d'Eslovaquia— con chents procedents d'Alemanya Central en primerías d'o sieglo XIII. Bels sieglos dimpués, a o menos a primerías d'o sieglo XVIII, muitos miembros d'iste grupo etnico migroron enta o sud de Bukovina, Maramureş y Transilvania (actual Rumanía).

Mientres y dimpués d'a Segunda Guerra Mundial, muitos zipsers fuyioron u fuoron expulsaus enta Alemanya. Actualment encara remane una comunidat de  parlants en a localidat de Chmeľnica (en alemán Hopgarten) (o suyo dialecto se diz "Outzäpsersch", en alemán stándard "Altzipserisch", literalment "Antigo Zipserish") y atros repuis en Rumanía, a on éls y atras comunidaz chermano-parlants son representadas actualment por o Foro Democratico d'os Alemans en Rumanía (DFDR/FDGR).

Se veiga tamién
 Alemans d'os Carpatos

References

Pueblos chermanicos
Etnias d'Eslovaquia
Etnias de Rumanía
Etnias d'Hongría